**Usain Bolt** (Trelawny, 21. kolovoza 1986.), sprinter s Jamajke. Bolt trenutno drži svjetski rekord na 100 metara, koji iznosi 9,58 sekunda, i na 200 metara, koji iznosi 19,19 sekundi. Bolt je prvi sportaš koji je na istim Olimpijskim igrama oborio oba svjetska rekorda na kratkim stazama i prvi nakon Carla Lewisa 1984. koji je na istim Olimpijskim igrama osvojio zlato u utrkama na 100 i 200 metara. Bolt također drži svjetski juniorski rekord na 200 metara, a on iznosi 19,93 sekunde.

Sportski uspjesi
----------------

Dok je još bio dijete, Bolta je privlačio kriket, no zbog njegove brzine, njegovi treneri su ga motivirali da se okuša u atletici. Do 2001. Bolt je već osvajao srebrne medalje na srednjoškolskim i regionalnim utrkama na 200 i 400 metara. Prvi put se na svjetskoj sceni pojavljuje na Svjetskom juniorskom prvenstvu 2002. godine kada osvaja zlato na 200 metara i dva srebra kao član jamajkanske štafete. Osvojivši zlato, Bolt postaje najmlađi atletičar koji je to uspio na tom natjecanju. Bolt je tijekom 2003. osvojio još medalja u utrkama na 200 metara, briljiravši i na Svjetskom juniorskom prvenstvu i na Jamaiačkom srednjoškolskom prvenstvu.

Godine 2004. postaje prvi juniorski sprinter koji je 200 metara istrčao za manje od 20 sekunda, a time ruši i svjetski rekord Royja Martina za dvije desetinke sekunde. Zbog ozljeda, Bolt je morao propustiti većinu netjacanja iz 2004. i 2005. Grand Prix u Lausannei 2006. donosi povratak u formu kada Bolt istrčava svoj novi osobni rekord - 19,88 sekunda. Na međunarodnim natjecanjima te godine, Bolt osvaja jedno srebro i tri bronce. Bolt se još više poboljšao 2006. kada obara državni rekord Dona Quarriea na 200 metara, postavivši novi koji iznosi 19,75 sekunda. Iste godine osvaja i zlato na 100 metara s vremenom od 10,03 sekunda. Na svjetskom prvenstvu u Osaki 2007. Bolt osvaja srebro na 200 metara, stigavši na cilj nakon svog rivala Tysona Gayja.

Sljedeća sezona počela je jako dobro. Već u svibnju, Bolt ruši Powellov svjetski rekord na 100 metara istrčavši ih za 9,72 sekunde. U Ateni postavlja novi državni rekord na 200 metara, koji od tada iznosi 19,67 sekunde. Najuspješniji nastup na Olimpijskom igrama Bolt je imao u Pekingu 2008. godine, gdje osvaja zlata, ali ruši i svjetske rekorde, na 100 i 200 metara. Njegovo vrijeme od 9,69 sekunde učinilo ga je prvim sportašem koji je istrčao 100 metara ispod 9,7 sekunda bez pomoći vjetra. Dana 22. kolovoza sudjelovao je u jamaičkoj štafeti na 4 x 100 metara kao treći nositelj štafete. Na toj utrci, Jamajka je osvojila zlato istrčavši štafetu za 37,10 sekunda, oborivši time svjetski rekord od 37,40 sekundi postavljen 1993. godine.

Na SP u Berlinu 2009. Usain Bolt postavio je dva svjetska rekorda, na 100 m - 9,58s i 2 dana kasnije u utrci na 200 metara - 19,19 sekundi.

Izvori
------

1. ↑  „Archive copy". Arhivirano iz originala na datum 2009-08-26. Pristupljeno 2011-04-18.

Vanjske poveznice
-----------------

### Ostali projekti

|  |  |
| --- | --- |
|  | U Wikimedijinoj ostavi nalazi se članak na temu: **Usain Bolt** |
|  | U Wikimedijinoj ostavi ima još materijala vezanih za: **Usain Bolt** |



***Usain Bolt*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 150872155
* LCCN: no2010182477
* ISNI: 0000 0001 2037 4593
* GND: 142407232
* SELIBR: 385025
* SUDOC: 165322675
* BNF: cb166235027 (podaci)
* BIBSYS: 12044191
* MusicBrainz: ed315d6c-f86e-483f-b7e2-3c67bf5dd756
* NDL: 001202704
* NKC: xx0136577
* RSL: 000163039
* BNE: XX5696153
* CONOR.SI: 244451427

 |